Die Ingrid Jonker L’ Art Poétique-digkompetisie is die breinkind van Zalman S Davis, ŉ skrywer en digter van Sasolburg. Dit is die tweede jaar wat die kompetisie plaasvind en word ter herdenking aan Jonker se bydrae tot die Afrikaanse letterkunde, en haar bydrae tot die bevordering van menseregte, aangebied. Dié kompetisie is ’n nuwe projek waarmee Minimal Press en die FAK publikasiegeleenthede vir opkomende digters skep.
As jy lag bied ŉ keur van die beste gedigte wat vir vanjaar se kompetisie ingeskryf is. Dit is deur Davis saamgestel.